作者：文及翁
词牌/韵律：贺新郎

paragraphs: 一勺西湖水。
渡江来、百年歌舞，百年酣醉。
回首洛阳花世界，烟渺黍离之地。
更不复、新亭坠泪。
簇乐红妆摇画艇，问中流、击楫谁人是。
千古恨，几时洗。
余生自负澄清志。
更有谁、磻溪未遇，传严未起。
国事如今谁倚仗，衣带一江而已。
便都道、江神堪恃。
借问孤山林处士，但掉头、笑指梅花蕊。
天下事，可知矣。